
Rahanõuete lootusetuks tunnistamine ja 
lootusetute rahanõuete mahakandmine
1. Asjaolud ja menetluse käik

Aastatel 1998 kuni 2003 arvestas Narva Linnamajandusamet, alates detsembrist 2004 Linnavara- ja  majandusamet paljudele firmadele reklaamimaksu.

Mõned firmad ei tasunud makse regulaarselt ning hetkeks, mil reklaamimaksu arvestamise kohustus anti üle Arenduse ja Ökonoomika Ametile, oli mitmel firmal tekkinud reklaamimaksu võlgnevus, mis on Linnavara- ja majandusameti bilansis kajastatud lootusetu nõudena:

	OÜ M-NAR
	10196524
	11 880,00

	OÜ One Group Estonia
	10808708
	11 421,83

	Viktor Spitsa FIE
	
	10 920,00


Amet on korduvalt pöördunud eelnimetatud firmade poole nõudega kustutada võlad, kuid tulemusteta.

2007. a pöördus Linnavara- ja majandusamet ALINEA ÕIGUSBÜROO OÜ poole abi saamiseks võlgade sissenõudmisel.

Oma vastuses OÜ ALINEA ÕIGUSBÜROO jurist Andrei Matvejev, viidates kohalike maksude seadusele, reklaamiseadusele ja Narva linnas reklaami paigaldamise korrale, teeb järelduse, et võlga ei saa kohtukorras sisse nõuda. 

Käesoleval hetkel puudub võimalus pöörduda võla sissenõudmiseks kohtutäituri poole, kuna dokumendid pole seaduslikus korras vormistatud. Linnavara- ja majandusametil puudub võimalus vormistada dokumendid, kuna amet pole käesoleval ajal maksuhaldur. Praegu kehtiva Narva linnas reklaami paigaldamise korra kohaselt väljastab reklaami paigalduslube Narva Linna Arenduse ja Ökonoomika Amet.

Ülaltoodu alusel taotleb Linnavara- ja majandusamet nõuete OÜ M-NAR vastu summas 11880,00 krooni, OÜ One Group Estonia vastu summas 11421,83 krooni ja Viktor Spitsa FIE vastu summas 10920,00 krooni lootusetuks tunnistamist ja mahakandmist. 
Küsimust arutati Narva Linnavalitsuse 12.07.2006. a määrusega nr 936 „Narva Linnavalitsuse Linnavarakomisjoni põhimäärus“ moodustatud Narva Linnavalitsuse linnavarakomisjoni istungil 11.05.2008. a (protokoll nr 13). Ülaltoodust lähtudes teeb Narva Linnavalitsuse linnavarakomisjon Narva Linnavalitsusele ettepaneku rahuldada Narva Linnavalitsuse Linnavara- ja majandusameti taotlus rahanõuete lootusetuks tunnistamiseks ja mahakandmiseks. 

2. Õigusliku alused

Kohaliku omavalitsuse korralduse seaduse § 30 lõige 1 punkt 2 sätestab, et valla- või linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.

Narva Linnavolikogu 24.08.2006.a määruse nr 34 “Linnavara kõlbmatuks tunnistamise, mahakandmise ja hävitamise kord» (edaspidi Kord) § 3 kohaselt rahanõue tunnistatakse lootusetuks vastavalt Narva linna raamatupidamise sise-eeskirja § 43 lõike 8 põhimõtetele. 

Narva Linnavalitsuse 08.03.2006. a määrusega nr 257 “Narva linna raamatupidamise sise-eeskirja kinnitamine” kinnitatud Narva linna raamatupidamise sise-eeskirja § 43 lõike 8 alusel kui ebatõenäoliselt laekuvad nõuded osutuvad lootusetuks, kantakse nii nõue kui ka allahindlus vastaval kontrakontol bilansist välja. Nõue loetakse lootusetuks, kui LRK-l või Linnal tervikuna puuduvad igasugused võimalused nõude kogumiseks (nt võlgnik on likvideeritud või pankrotis ning pankrotipesas olevatest varadest ei piisa nõude tasumiseks) või selle tagasinõudmiseks tehtavad kulutused osutuvad kallimaks saadavast tulust.
Korra § 22 punkti 2 kohaselt otsuse rahanõude, mille summa on üle 10 000 krooni, lootusetuks tunnistamise ja lootusetu rahanõude mahakandmise kohta võtab vastu Narva Linnavalitsus.

Korra § 24 järgi juhul, kui Narva Linnavalitsuse linnavarakomisjon peab esitatud rahanõude lootusetuks tunnistamise taotlust põhjendatuks, ja rahanõude lootusetuks tunnistamise ja mahakandmise otsuse vastuvõtmine on Narva Linnavalitsuse pädevuses, valmistab ette rahanõude valitseja haldusakti eelnõu rahanõude lootusetuks tunnistamise ja mahakandmise kohta ning esitab selle koos tõendavate dokumentidega Narva Linnavalitsusele otsuse vastuvõtmiseks.

Narva Linnavolikogu 29.06.2000.a määrusega nr 36/16 „Narva linna põhimääruse kinnitamine“ kinnitatud Narva linna põhimääruse punkt 5.7.1. alusel Narva Linnavalitsuse komisjoni otsused on soovitusliku iseloomuga linnavalitsuse määruste ja korralduste ettevalmistamisel.

Korra § 26 kohaselt otsus rahanõude lootusetuks tunnistamise ja mahakandmise koht peab sisaldama rahanõude lootusetuks tunnistamise taotlusega nõustumist; rahanõude lootusetuks tunnistamise otsust ja volitamist selle rahanõude bilansist mahakandmiseks; märget lootusetuks tunnistatud rahanõudega seotud õiguste ja kohustuste ülekandmise kohta.
3. Otsus

3.1. Nõustuda Narva Linnavalitsuse Linnavara- ja majandusameti taotlusega rahanõuete lootusetuks tunnistamiseks ning tunnistada lootusetuks järgmised rahanõuded:
· OÜ M-NAR – 11 880,00 krooni;
· OÜ One Group Estonia -11 421,83 krooni;
· Viktor Spitsa FIE – 10 920,00 krooni.
3.2. Narva Linnavalitsuse Linnavara- ja majandusametil maha kanda käesoleva korralduse punktis 3.1. nimetatud rahanõuded oma bilansist.
3.3. Käesoleva korralduse punktis 3.1. nimetatud lootusetute rahanõuetega seotud õigused ja kohustused ei kuulu ülekandmisele.
4. Rakendussätted
4.1. Korraldus jõustub seadusega sätestatud korras.

4.2. Korraldust võib vaidlustada Tartu Halduskohtu Jõhvi kohtumajas 30 päeva jooksul korralduse teatavakstegemist.

